L’aplicació Cornerjob neix amb l’objectiu de facilitar la cerca de feina a l’usuari. La instal·lació de l’app dura escassos segons i el primer que demana és complimentar una sèrie de dades personals. Com més complet estigui el perfil de l’usuari, més dades tindran les empreses per valorar la viabilitat dels candidats. S'inclou un apartat per destacar qualsevol dada que l’usuari cregui rellevant sobre si mateix i que pot sumar valor afegit a les candidatures.\nEl funcionament de Cornerjob és senzill. Un cop activada la geolocalització o, si es prefereix, escrivint la ubicació que interessa, apareixeran les ofertes de feina properes a la zona. De la mateixa manera existeix un filtre per sectors o per paraules clau per tal que l’usuari pugui acotar la cerca.\nClicant l’opció “m’apunto” el candidat ja aplica a la feina en qüestió. Des d’aquest moment, l’empresa té 24 hores (o 72 hores si és cap de setmana) per respondre a la candidatura. En cas d’estar interessades, ambdues parts iniciaran un xat des de la mateixa aplicació on podran concretar la informació que considerin necessària per continuar el procés. Aquesta aplicació gratuïta fuig, doncs, de llargs formularis i procediments lents i feixucs i agilitza al màxim el procés de cerca de feina ja que vincula ràpidament treballadors i empreses.\nEls usuaris de l’app poden fer un seguiment de les ofertes a les que s’han apuntat –i de les respostes que han donat les empreses– mitjançant la pestanya “activitat” de manera que tinguin un registre personal de tots els seus moviments.\nAquesta startup fundada l'any 2015 es va implantar a França i Itàlia amb bona acollida i va arribar a Espanya el febrer de 2016. Amb més de 5 milions de descàrregues des del seu llançament al mercat de les aplicacions per Iphone i per mòbils amb sistema Android, Cornerjob ha estat inclosa com una de “Les 10 Millors Apps de l’Any”. Aproximadament cada setmana s'hi mouen 4.000 ofertes de feina la qual cosa la converteix en una app molt atractiva per a tota aquella gent que vol canviar de feina o trobar-ne una.\nAccés a Cornerjob: https://www.cornerjob.com/es/


RodaMots - plantofa\nDilluns, 13 d'abril del 2020 / 4666\nSabata baixa i lleugera, sense taló ni orelles, que es fa servir per a estar per casa.\nNo es treia les plantofes ni per a anar al bar a fer un cafè.\nProbablement pres del francès pantoufle, ‘sabatilla’, amb trasllat de la l per influència de planta (del peu); d’origen incert, potser la forma primitiva fou en francès patoufle, avui dialectal, de la mateixa família que patí, patollar i el fr. patte ‘pota’. Un mot derivat n’és plantofada.\nEm vaig treure les sabates mullades i vaig llençar els mitjons xops al cistell de la roba bruta, perquè no m’agrada tenir res pel mig, i em vaig calçar les meves suaus, calentes, delicioses plantofes.\nIsabel-Clara Simó, La veïna (Barcelona: Àrea, 1990)\n—Done-me-la —va dir l’home, i les paraules li fimbraren.\n—Primer me l’haurà de firmar —va dir el carter.\n—És clar! I tant!\nEl cigarret ros que duia en la mà va caure en terra i l’home el va xafar precipitadament amb la punta de la plantofa. El carter va obrir la llibreta on havia anotat els seus certificats i li va indicar en quin lloc havia de firmar.\nToni Cucarella, «Un antic costum grec», dins Llet agra i altres històries com sagrades (València: Brosquil, 2003)\nAquests dies en què no sortim gaire o gens de casa, donem un nou valor a unes quantes peces de vestir amb què normalment ens prepararíem per anar a dormir, però que ara de vegades no ens traiem en tot el dia. El mot d’avui (i el tema de la setmana) és un suggeriment d’Anna Sagristà Mas, de Sant Pol de Mar (Maresme).\nLa plantofa a l’Enciclopèdia d’Eivissa i Formentera\nEls cinc mots de la setmana passada (Jordi Barre, 100 anys)\n2 comentaris a “plantofa”\nJosep Bataller Vila — Fornells de la Selva (Gironès) Dilluns, 13 d'abril del 2020 a les 09:23\nEm fa vergonya dir-ho però ara me n’assabento que la plantofa és una espardenya o sabatilla. En canvi “plantofada” ha sigut una paraula molt usual al vocabulari de casa. Però, és clar, plantofada era un sinònim de bufetada. Avui me n’adono que això ve de pegar al cul amb l’espardenya o plantofa.\nAlbert Torres — Barcelona Dilluns, 13 d'abril del 2020 a les 13:28\nJo sempre n’he dit pantufla i pantoflada. Suposo que és una metàtesi del parlar vulgar.


El Govern nega problemes de tresoreria - Notícies Societat - Notícies Societat - e-notícies\nSocietat · 30 de Juny de 2012. 12:42h.\nEl Govern nega problemes de tresoreria\nAfirma que hi ha hagut alguna "incidència" en nòmines d'Interior\nPuig, amb agents dels Mossos, en una foto d'arxiu\nEl Govern de la Generalitat ha explicat que els errors en el pagament d'algunes nòmines a empleats d'Interior han afectat treballadors que han registrat "molts moviments en les seves condicions laborals i, per tant, en els seus complements".\n"Els departaments d’Economia i Coneixement i de Governació i Relacions Institucionals treballen amb els serveis informàtics encarregats de la gestió de les nòmines per identificar qualsevol incidència, atendre-la amb prioritat i resoldre-la ràpidament", han remarcat.\nA la nòmina del mes de juny, la Generalitat ha aplicat "la reducció del 5% del salari anual als seus empleats, corresponent al primer semestre". "La reducció s’ha aplicat sobre el complement específic de la nòmina dels empleats públics", han afegit des del departament dirigit per Felip Puig.\nUna "errada informàtica" redueix en 1.000 euros les nòmines dels funcionaris\nMusulmans de Lleida apel·len a Mohammed VI\nClam sobiranista a Lleida\n#2 joan, bcn, 01/07/2012 - 12:11\npos ala desfem els mossos total son un pastel de policia\n#1 nedland69, Roses, 30/06/2012 - 16:09\nes curiós per que la foto diu agents dels mossos, i no s´ha de ser molt coneixedor per veure clarament que no son simples agents,i ha aquests segur que les retallades no els deixen curts a final de mes..........


Sant Fruitós acull aquest diumenge la novena prova del Cros Escolar del Bages | Ona Bages\nInici ESPORTS Sant Fruitós acull aquest diumenge la novena prova del Cros Escolar del...\nSant Fruitós acull aquest diumenge la novena prova del Cros Escolar del Bages\nParc del Bosquet. Fotografia: Marc Vila\nEnguany es celebrarà al Parc del Bosquet enlloc de fer-ho a l’aparcament del pavelló\nEl Cros Escolar del Bages torna aquest cap de setmana, i ho fa a Sant Fruitós de Bages. Com a novetat, l’esdeveniment no es celebrarà a la seva ubicació habitual, sinó que es celebrarà a partir de les 10 del matí al Parc del Bosquet.\nLa prova del Cros Escolar a Sant Fruitós de Bages sempre acostuma a ser la represa del calendari, passades les festes de Nadal i Reis. Enguany cau en aquest diumenge dia 13 de gener. Al novè Cros Escolar hi poden participar nens i nenes de P3 fins a 4t d’ESO. La novetat més destacada és el canvi d’ubicació de l’esdeveniment, passant de l’aparcament del pavelló al Parc del Bosquet. Mario Carballar és el secretari tècnic del Consell Esportiu del Bages i ha explicat les novetats a Ona Bages. “Aquest any la principal novetat és el canvi d’ubicació, vam fer una reunió amb l’Ajuntament, amb la Mireia Subirana i companys del Consell Esportiu, després de valorar-ho i fer càlculs, es va decidir de fer-ho al Parc del Bosquet. Creiem que disposa dels metres necessaris i té la garantia de ser un entorn adequat per poder fer l’activitat, tant pels corredors com per les famílies”.\nLa prova arrencarà a les 10 del matí amb l’entrega de dorsals, i a 2/4 d’11 ja engegarà amb la cursa cadet. L’última cursa programada és la mini mixta, passats 2/4 de 2 del migdia. Tot seguit, hi haurà també la cursa en família, un format de cursa que hi poden participar, en parelles, pares i mares amb els fills o filles. Aquest format només es dona en la meitat de les proves programades, que són un total de 12. El Cros Escolar de Sant Fruitós de Bages està organitzat pel Consell Esportiu del Bages, amb la col·laboració de les ampes del Pla de Puig, el Paidos i el Monsenyor Gibert, i l’Associació Esportiva Escolar Paidos.


STEPV dóna suport a la vaga estudiantil del 3 de març | STEPV\ndimarts 01 març 2016 15:05 h\nLa vaga estudiantil a ensenyament convocada per al pròxim 3 de març compta amb el suport de STEPV. Aquesta vaga està convocada unitàriament per diverses organitzacions d’estudiants, contra el model 3+2, les retallades en el sector i contra la LOMQE.\nRepresentants de STEPV participaran en les mobilitzacions previstes en aquesta nova jornada de vaga.\nSTEPV considera que el govern que es puga configurar a nivell estatal ha d’atendre les reivindicacions d’aquest col·lectiu i de la comunitat educativa en conjunt. Així, ha de derogar la LOMQE i posar fi a les retallades en l’àmbit universitari i en el conjunt del sistema educatiu.


dijous, 17 d'octubre de 2013 06:50\nDesplaçament del Bàsquet Gavà a Sant Cugat\nEl conjunt blaugrana afronta el matx, d’aquest proper dissabte, amb l’objectiu de refer-se després de les dues darreres derrotes patides\nEl Sènior “A” Masculí del Club Bàsquet Gavà visita, aquest cap de setmana, la pista del Sant Cugat, una altre dels adversaris que, segons el parer del tècnic blaugrana, Carles Company, “és molt potent”. Davant aquest nou compromís, i després de la derrota patida la passada jornada, el míster espera que “els jugadors recuperin l’actitud i entrega que els caracteritza” perquè insisteix que “de qualitat no ens en falta”. El tècnic insisteix a recordar que “en aquesta categoria no hi ha rival fàcil i no ens podem despistar ni allunyar-nos de l’objectiu primer: guanyar més aviat millor els 14 primers partits”.\nSegons Company, “el Sant Cugat és un equip que està molt bé” i considera que “les dues ensopegades patides ens han de fer reflexionar per extreure’n l’experiència i redreçar la situació”. El míster creu que es tracta “d’un adversari dur, amb jugadors importants i amb experiència i que són encara més fort en la seva pista”. Malgrat tot, entén que “no és un conjunt de la talla del Martorell, i amb això vull dir que dependrà de com estem nosaltres. Si nosaltres estem centrats i juguem bé podrem competir”\nEl matx es jugarà aquest dissabte, a les 19 hores, a Sant Cugat.\nDarrera actualització de dimecres, 16 d'octubre de 2013 13:19


Comerciants i Consistori fan polèmica entorn de l'èxit de la protesta de dijous\n16 maig 2021 07:30\nMagaluf i Portals foren les zones on més comerços tancaren les portes contra Nájera\nLLUÍS LORENZO. | 22 abril 2000\nEls representants dels comerciants de la Federació de Comerços i Serveis Turístics, Fetur, presidida per Luis Marín, i l'equip de Govern de l'Ajuntament de Calvià encetaren ahir la polèmica entorn de l'èxit de la jornada de portes tancades celebrada dijous passat.\nLa protesta tenia com a propòsit aconseguir que l'Ajuntament tornàs enrere l'ordenança sobre els comerços que, segons Fetur, impedirà que els negocis de menys de 40 metres quadrats puguin continuar funcionant com a tals després d'un canvi de llicència o d'activitat i obligarà els que tenguin més de 40 metres quadrats que tenguin, almenys, una plaça d'aparcament pròpia.\nD'una banda, la batlessa Margarita Nájera va manifestar en roda de premsa dijous que «durant el matí, en general, a tot el municipi hi havia absoluta normalitat, llevat d'un parell de carrers de Magaluf i Portals, amb la qual cosa podem dir que l'èxit de la convocatòria ha estat molt baix». Aquest comentari va ser complementat ahir per fonts oficials de l'Ajuntament, que varen afirmar que «durant el dematí de dijous, a Magaluf varen tancar devers 30 comerços, concretament a dos carrers, a Palmanova, devers 10, i a Peguera, Santa Ponça i Portals, dos en cada zona, amb la qual cosa hi va haver devers 50 comerços que secundaren la convocatòria».\nAquestes xifres contrasten amb les oferides per la Federació del Comerç, que si bé no tenen caràcter oficial es basen en un enregistrament amb vídeo que varen realitzar dijous dematí perquè en quedàs testimoni. Segons Marín, «en general, pertot, devers el 80% o 90% dels comerços varen tancar, i a zones com Illetes, Magaluf, Portals i Palmanova, varen superar aquests percentatges i, fins i tot, varen sobrepassar el 95% de seguiment». Les zones que menys s'adheriren a la convocatòria, segons Fetur, varen ser Peguera i Santa Ponça.


L'ampliació del port de València, el dúmping fiscal i les polítiques d'igualtat, a debat a les Corts - À Punt\nL'ampliació del port de València, el dúmping fiscal i les polítiques d'igualtat, a debat a les Corts\nEl ple escollirà també els diputats que defendran al Congrés la recuperació del dret civil valencià.\nEl ple de les Corts aborda a partir d'aquest dimecres les iniciatives presentades pels grups en relació amb l'ampliació nord del port de València, el dúmping fiscal, les polítiques d'igualtat i contra la violència de gènere, la situació del mercat del lloguer o la creació de guarderies en universitats públiques.\nEn aquestes sessions també es triarà els tres membres del Parlament que aniran al Congrés a defendre la modificació constitucional per a la restitució del dret civil valencià.\nEn concret, la proposició no de llei del PSPV versarà sobre el dúmping fiscal, la de Compromís sobre les mesures que cal prendre en relació amb la bambolla del lloguer, la d'Unides Podem sobre el procés participatiu per a elaborar la llei d'igualtat de gènere amb aportacions de les entitats feministes i la del PP sobre l'ampliació nord del port de València "perquè el Consell es posicione".\nA més Cs defendrà una iniciativa per a augmentar els recursos destinats a dones víctimes de violència de gènere obrint un concurs d'idees per a plantejar noves solucions de base tecnològica, mentre que Vox plantejarà la creació de guarderies en universitats públiques per a afavorir la conciliació de treballadors i alumnes.


Autor: UMAR, OUSMAN\np B Després d'un viatge dur de cinc anys travessant el continent africà i el mar, Ousman relata la segona part de la seva història, i potser la més dolorosa i difícil: sobreviure al País dels Blancs. /B /P P Amb tretze anys vaig marxar de la selva de Ghana cap al País dels Blancs. Després de cinc anys, en els quals vaig creuar el desert i tot seguit el mar en pastera, vaig arribar a Barcelona. No imaginava que aleshores començaria el pitjor i, passat un temps, el millor. Vaig viure a la jungla de ciment i d'indiferència, vaig dormir al carrer, vaig passar fam, fred i por i em vaig enfrontar al racisme. /P P Però també vaig viure el feliç acolliment de la meva família catalana. Vaig aprendre a llegir i a escriure, em vaig posar a estudiar i vaig començar a treballar. Fins i tot vaig anar a la universitat. Però com més sabia, més interrogants m'apareixien. "Per què s'ha congelat la muntanya?", vaig preguntar-me en veure la neu per primera vegada. "Llavors Déu no va crear el món en set dies?", vaig plantejar-me quan em van explicar la teoria del big-bang. Quan anava al supermercat no veia menjar, sinó una successió d'objectes de colors vius alineats, però on es podia agafar una cabra? /P P He explorat molts punts de vista al llarg de tot aquest temps: el xamanisme, el cristianisme, l'islam i la ciència. I he après que, al final, tots els éssers humans som iguals: no hi ha res més important que l'amor i el gaudi de la vida sense fer mal als altres. I que l'èxit no és res més que una acumulació de fracassos sense perdre la il·lusió. /P\nLibro de carmen laforet, el (td)\nHombre de la bata roja, el (td)\nTumba, la - secuestro en venezuela-\nPresentació del llibre LA VIDA SENSE SARA AMAT (01/03/2016)\nPresentació del llibre L'AROMA DEL TEMPS (7/03/2018)


Esquerra Unida acusa al PP, PSOE i Ciutadans d'"irresponsabilitat històrica" per aplicar el 155\nEl seu coordinador, Juanjo Martínez, ha manifestat el "seu màxim rebuig a la decisió de Rajoy"\nEl coordinador general d'Esquerra Unida, Juanjo Martinez, aquest dilluns, en roda de premsa. EUIB\nPalmaEl coordinador d'EUIB, Juanjo Martínez, ha acusat al PP, PSOE, Ciutadans i al rei Felip VI d'"irresponsabilitat històrica", després de l'anunci del govern espanyol d'aplicar l'article 155 a Catalunya i cessar el president de la Generalitat i els consellers.\nMartínez ha manifestat el seu "màxim rebuig a la decisió de Rajoy" i li ha retret que vagi a governar a Catalunya, on el PP és la cinquena força política, ha informat EUIB en un comunicat. Després que el Consell de Ministres hagi aprovat que el govern proposarà al Senat cessar al president de la Generalitat de Catalunya, Carles Puigdemont, i a tots els consellers, limitar les funcions del parlament català i que Rajoy assumeixi les competències per convocar eleccions autonòmiques en un termini de sis mesos, EUIB ha acusat al govern d'optar "per l'escenari més dur, fora de qualsevol consens jurídic".\n"La legislació d'excepció suposa que el sobirà se situï fora de la llei i decideixi. Suspenen la Constitució, l'Estatut i la pròpia democràcia", ha manifestat EUIB, que ha defensat que el Parlament i la Generalitat representen a la ciutadania catalana i "que els controli i substitueixi el govern significa fer rompre la representació democràtica".\nSegons Martínez, la decisió suposa un "desbordament reaccionari del règim del 78 sobre sí mateix", i ha fet una crida a "més democràcia i diàleg abans de que el Senat aprovi les mesures anunciades per Rajoy".\nEsquerra Unida referèndum Article 155


La gent (2 funcions) - Teatre Auditori de Granollers\nPortada > Programació > Temporades > Temporada 2015-2016 > La gent (2 funcions)\nLa gent (2 funcions)\nA partir del divendres 13 de maig, a les 20:00\n"La Gent" és tota una experiència grupal que qüestiona amb humor el concepte de participació. Aire fresc, talent i una bona dosi de sinceritat en un espectacle sense pompa ni artifici.\nPreu SOTERRANI : 10,00 €\nL'actual situació de descontentament i tensió social obliga a reflexionar sobre el públic i la capacitat del grup per transformar la seva realitat. El malestar col·lectiu, el sentiment d'impotència i indignació davant de situacions d'injustícia social empeny la gent a buscar el seu espai en estructures cíviques que li ofereixen la possibilitat d'expressar-se en públic i fer-se visible.\nLa gent de Pérez & Disla és, en aquest sentit, una experiència grupal única que pretén qüestionar, amb humor i sense benevolència, el concepte mateix de participació. Una obra relacionada estretament amb el nostre present polític, un grup de persones amb un objectiu comú: posar-se d’acord i enfrontar-se a la seva capacitat per organitzar-se. Units i separats. Iguals però diferents. La proposta ens convida a formar part d’aquest grup, a ser testimonis del seu comportament, proposant un recorregut que possibilita la interacció i convivència del públic.\nUna reflexió vivencial sobre els mecanismes que actuen sobre cada individu i la seva relació amb la presa de consciència col·lectiva. Aire fresc, talent i una bona dosis de sinceritat en aquest espectacle sense pompa ni artifici. Amb la paraula com a únic protagonista, amb personatge que flueixen amb una sorprenent naturalitat.\nDirecció: Jaume Pérez\nInterpretació: Ruth Atienza, Lorena López, César Tormo, Toni Agustí i Juli Disla


novembre de 2016 – Compromís per Burjassot\nLes Falles són ja Patrimoni Cultural Immaterial de la Humanitat\nLa UNESCO ha acordat, en l’onzena Assemblea que l’organització ha celebrat en la seu de l’ONU, a la capital d’Etiòpia, Addis Abeba, que la festa de les Falles siga declarada Patrimoni Cultural Immaterial de la Humanitat. Una decisió que s’ha pres, a més, per unanimitat. Des de Compromís per Burjassot, volem donar l’enhorabona a tota […]\nCompromís per Burjassot ha estat present en jornada Tornar el Casc 2.0 La gestió dels residus al Segle XXI, una trobada organitzada per la Conselleria d’Agricultura, Medi Ambient, Canvi Climàtic i Desenvolupament Rural, que ha servit per a visualitzar el compromís del Govern del Botànic amb l’SDDR, una iniciativa de canvi de model productiu cap a […]\nUna vegada més, el poble de Burjassot ha participat en les accions commemoratives del Dia Internacional contra la Violència de Gènere promogudes per Espai Dona, el Servei d’Atenció Integral a les Dones de l’Ajuntament, que dirigeix Lluna Àrias. La regidora ha volgut agrair el seu treball a tot el personal implicat; treballadors i treballadores de […]\nCompromís per Burjassot se suma a la campanya #UnHomeDeVeritat\nDes del nostre col·lectiu ens volem sumar a la campanya de la Generalitat Valenciana contra la violencia machista #UnHomeDeVeritat, que promou la construcció de relacions igualitàries com a via per a eradicar les violències masclistes. Els assassinats conformen la màxima representació de les formes de violència masclista, que continuen sotmetent a les dones en tots els […]\nEls comerços de Burjassot se sumen a l’internacional Black Friday\nPer segon any, els comerços de Burjassot celebren el Black Friday, una jornada de promocions i descomptes que se celebra, arreu del món, l’últim divendres de novembre. I ho fan de la mà de l’àrea de Promoció Econòmica de l’Ajuntament de Burjassot, dirigida per Roc Senent, a través de CEMEF SLU. Els participants en la […]


Blanc de guix – Escola Traç\nEl blanc del guix, la serenor, la tranquil·litat i la pau que transmeten aquests ocells, són el resultat del treball i la dedicació dels i les alumnes de plàstica grans.\nAmb les seves mans han tret del no res, úniques i delicades figures de guix que han estat elaborades a partir d’un motllo propi.\nEl guix és un mineral molt tou, que des de la més remota antiguitat, ha estat sempre present en la història. Es pot manipular fàcilment amb eines de metall o fins i tot amb paper de vidre. Aquestes petites escultures estan fetes de guix escaiola o d’alabastre, per això obtenen aquesta blancor i resistència.\nEls ocells han estat sempre concurrents dins la cultura i l’art. Alguns han estat deïficats, d’altres han estat vistos com a monstres, mentre que els d’aquesta exposició, deixen que la imaginació de cadascú els ompli de colors i de sons.\nAmb aquest muntatge, els i les alumnes han après a fer un motllo i un contramotlle, per després fer una colada en guix i acabar de modelar la figura ressaltant els trets, a partir de l’extracció i l’addició d’aquest material. Un gust delicat, un aire poètic i un alè inquietant és el resultat d’aquesta màgica exposició.\nFinalitzada el 20 de març del 2014


Tot el que cal saber del Temporada Alta 2018\nGlobal icon-chevron-right Espanya icon-chevron-right Barcelona icon-chevron-right Tot el que cal saber del Temporada Alta 2018\nAmb el començament de curs i la nova temporada teatral arrenca també, com cada any, el festival de tardor de Catalunya Temporada Alta. T’expliquem el bo i el millor de la programació d’aquesta XXVII edició per tal que no et perdis res!\nLa creació contemporània en escena\nDescobriu les propostes més radicalment contemporànies al Temporada Alta\nEls imprescindibles d'aquesta edició\nCreadors internacionals i nacionals, teatre, dansa i música, avantguarda... Qui dóna més?\nAmb garantia d'èxit!\nAlguns dels espectacles més aplaudits de temporades anteriors!\nMés enllà de les arts escèniques\nConcerts d'artistes de renom, espectacles per a tota la família, estrenes de pel·lícules...\nMira el vídeo més rebel de Temporada Alta\nReivindica la llibertat d'expressió amb Amaia d'OT i una parodia que no deixa indiferent.


Biografia Jorge Claver timeline | Timetoast timelines\nBiografia Jorge Claver\nAls pocs mesos de néixer\nAquesta imatge mostra els meus primers mesos de vida. A la meva germana ja se li veia que li agradava això d'estar amb els més petits. Avui dia és mestra d'Eduació Infantil.\nAquesta imatge simbolitza un moment especial per la meva àvia, mare , germana i també per mi. És el primer que ens fa saber que estem a prop del poble on va viure la família de la meva mare i també ella durant molts anys. També és on la meva germana i jo hem estiuejat (3 mesos a l'any) durant tota la vida, encara avui dia.\nPiscina al jardí de la casa del poble\nAquest moment és molt significatiu per mi. Aquell estiu vam aconseguir la piscina que es pot veure i vaig gaudir molt en aquell petit espai amb la meva germana i la meva veïna en aquells moments. És una foto realitzada al jardí de la casa del meu poble, Lupiñén.\nLa meva àvia a l'escola\nAquesta imatge representa el millor moment que vaig viure a l'escola com a alumne. La meva àvia venia cada any a l'escola a fer "rosquilles" amb la classe on jo estava. Avui en dia valoro molt més aquest moment.\nEric i Biel\nAquests són dos dels meus cosins (fills de les filles de la meva tia). Van néixer amb 7 dies de diferència l'un de l'altre. La imatge és del 2006-07. Ells van néixer al 2005.\nAquesta foto és de la meva cosina, germana de l'Eric. Va néixer l'any 2007. Li tinc un "carinyo" especial, suposo que perquè és la més petita dels tres (Eric, Biel i ella) i única nena. És un plaer veure-la créixer. La imatge és del gener de 2013.\nPrimera estada de Pràctiques MEI\nAquesta foto va ser feta per la meva tutora de pràctiques a l'Escola Mossén Joan Batlle, de Blanes. Resulta molt especial per a mi ja que van ser les meves primeres pràctiques i la meva primera experiència amb un grup d'infants.\nPas d'equador de MEI\nAquesta imatge te una rellevància relativa en aquests moments. És la celebració del pas d'equador (meitat de carrera). Representa que ja estic a mig camí de ser mestre d'aquí dos anys si tot va bé.\nHe triat aquesta imatge com a significativa pel fet de que va ser el primer cap d'any que vaig anar a una casa rural a celebrar-lo, Covaleda (Sòria). No només això, sino que vaig poder compartir alguns dies amb amics del meu poble, que veig amb molt poca freqüència. Va ser una gran experiència.\nPrimer partit al S. Bernabéu\nAquest dia va ser la primera vegada que vaig assistir a un partit en directe a l'estadi Santiago Bernabéu, a Madrid.


Introducció al Renaixement, 7.\nLa imatge religiosa.\nMoltes obres religioses no estaven sempre a la vista sino que es mostraven en ocasions especials.\nReferent a la presentació dels diferents aspectes de la doctrina cristiana en l’Art hi va haver la discusió sobre la pertinència de la representació; primer va ser la querella dels iconoclastes a Bizanci (726-843). Alguns ordres religiosos prohibien el luxe i demanaven un art religiós funcional i sense virtuosismes o efectes espectaculars, íntim; però ja Gregori (590-604) havia vist que la imatge era un bon recurs per canalitzar l’experiència religiosa dels més ignorants. Al segle XIII, Johannes Balbus, al seu Catholicon, escriu que les imatges tenen tres funcions:\nInstruir els ignorants,\nmantenir viva la memòria dels misteris de la fe i els exemples dels sants;\nExcitar la emoció.\nEl perill radicava en que els fidels adreçessin les seves pregaries a la pedra i l’or i no a la figura sagrada representada, considerant l’objecte físic com diví.\nVides terrenal i celestial.\nL’Art ha d’actuar, quan convè, com un memento mori, com la Trinitat, de Massaccio. Savonarola deia que el cristià havia de posar-se les ulleres de la mort i reglar, en consequència, la seva vida. La mort a l’època era cosa de cada dia, sobretot pels nens, i el perill de morir en pecat era recordat contínuament.\nEls sagraments ajuden al fidel; el primer, i més important, és el Baptisme, renovant el neòfit, que esdevè pel sagrament una nova criatura; els baptisteris poden estar separats dels temples (cas de Florència i Pisa) i tenen elements octogonals.\nPenitència i la Unció dels Malalts servien per perdonar els pecats comesos durant la vida; al moment de la mort, els metges avisaven un capellà i un notari que anaven de pressa al capsal del moribund, per donar-li l’absolució i, eventualment, obtenir donacions, que el notari enregistrava, per agraïr-ho. A més, els benestants disposaven la preparació de sepulcres, més o menys importants, que eren una important font d’encàrrecs pels artistes.\nPer excitar la por al judici final hi havia moltes pintures que el presentaven.\nEls qui estaven al cel podien intercedir davant de Déu Pare pels vius, primer Crist i la Seva Mare, després els Sants. La Verge rebia moltes advocacions: Madonna de la Humilitat,segons la visió de Sta. Brígida de Suècia, que havia vist a Maria agenollada, adorant el Nen, que irradiava llum, Madonna Lactans, Regina Coeli.\nD’entre els Sants, el Baptista era molt important; d’entre les dones, Maria Magdalena, la pecadora penedida; entre d’altres, els fundadors dels ordes mendicants, Sant Francesc i St. Domènec.\nPer perdonar els pecats tambè estaven les peregrinacions i les indulgències, a centres determinats (Roma, Pàdua) el que tambè determinava que moltes donacions fetes a aquests llocs produissin obres d’Art.\nLes relíquies eren tambè un important objecte de culte: les més preuades eren les que tenien relació amb la passió, especialment trossos de fusta de la Vera Creu, que posava en relació l’arbre del coneixement del Paradís, la tomba d’Adam i la creu de Crist.\nBona part de les obres es va fer pels monestirs i convents (els frescos de Fra Angelico o L’Últim Sopar, de Leonardo); no estaven visibles pel públic, en la seva majoria. A més de l’Església hi havia la cuina, enfermeria, dormidors o cel·les, refectori, la sala capitular, les dependències del superior, un parlador per rebre les visites, biblioteca, etc…\nEls temples disposen d’una nau, a vegades única, d’altres n’hi ha de principal i laterals; pot estar dividida, als temples conventuals, separant l’espai dels fidels dels religiosos; mira cap el altar, orientat a l’Est, amb relíquies; poden haver-hi capelles laterals, a vegades comprades per famílies riques pel seu us i sepultura, prestigiant-la; hi ha d’haver un campanar, un cementiri, una sagristia, per guardar els ornaments i objectes del culte; sovint hi ha el cor, fonts baptismals, canelobres, trones, reixes, etc…\nEls donants exigeixen que la seva presència es faci evident i així pot dir Savonarola: Mira tots els convents. Els veuràs farcits dels escuts d’armes dels qui han pagat la construcció; aixeco el cap sobre la porta, buscant la creu i ¿qué trobo?un escut heràldic; miro al celebrant i als ornaments hi porta brodats el mateix escut, que tot el poble veu.\nTota la configuració del temple serveix per a destacar que és un lloc especial, que demana un comportament especial.\nRepresenta Crist, sacerdot, altar i víctima alhora. Sobre l’Altar es produeix la Transubstanciació, convertint-se les especies del pa i el vi en el Cos i la Sang de Crist, que permet posar en contacte la terra amb el Cel. L’Altar està destacat per un retaule, que pot ser una obra d’Art important.\nLa Mirada del Renaixement.\nNosaltres contemplem aquests objectes als Museus, fora de context; a la seva época no eren vistos simultàniament sino en successió, acompanyats d’actes concrets, cants, pregàries, predicacions, l’olor de l’encens, creant un efecte que nosaltres no podem assolir.\nWELCH: pp. 132-170.


ID99 Hotel Dongdaying Nanjing Xina - Ofertes d'hotels amb els MILLORS DESCOMPTES EN LÍNIA\nZhujiang Road, Xuanwu District, No. 8 East Yingbi, Districte de Xuan Wu, Nanjing, Xina, 200010 - Veure al mapa\nOferint allotjaments de qualitat al compres, la cultura, els paisatges districte de Nanjing, ID99 Hotel Dongdaying és una selecció popular tant per oci com per negoci. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, ID99 Hotel Dongdaying és compromet a que la seva estada sigui el més còmoda possible. Wi-Fi gratuït en totes les habitacions, Zones públiques amb Wi-Fi són només algunes de les comoditats que fan que ID99 Hotel Dongdaying sigui diferent dels altres hotels de la ciutat.\nA més, totes les habitacions ofereixen una gran varietat de comoditats com ara aire condicionat, servei de despertador, aparell de televisió, articles de tocador, plat de dutxa per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Descobreixi una encantadora mescla de servei profesional i ampla gama de característiques a ID99 Hotel Dongdaying.


Per què no tots els advocats generen negoci? | le Koncept\nPer què no tots els advocats generen negoci?\nEl mercat dels serveis legals a nivell mundial ha estat en una onada de constant canvi des de la crisi financera del 2008, que s’aprofundirà per la crisi de l’COVID-19 en 2020. Les tendències donen compte de clients molt més conscients de la despesa que assignen a serveis legals, professionalització en els processos de contractació, ús de tècniques de licitació i l’allunyament de l’cobrament per hora, que està sent desplaçat pel cobrament per projecte o assumpte en recerca de certesa pressupostària .\nSegons l’estudi més recent de Acritas, en col·laboració amb Thomson Reuters, anomenat The State of Corporate Law Departments Report 2018, de 2013 a 2017 el pressupost d’assumptes legals en les empreses va disminuir d’un 63% a un 57% i va augmentar la quantitat de recursos assignats a l’estructura in-house, disminuint així la despesa en advocats externs.\nSegons l’estudi Legal Tracker Customer Survey, de Thomson Reuters, el 2019 el 90% dels advocats in-house reportar com la major prioritat en la seva funció la de controlar la despesa en advocats externs, demostrant l’alta pressió que pateix el sector en relació amb nous clients i fixació d’honoraris.\nAquestes circumstàncies han accentuat la preocupació dels socis en la generació de negocis per a la seva signatura i la quantitat de vegades que -com consultors- escoltem la pregunta “com faig perquè els meus advocats júnior o associats generin negoci ? ” ha anat en marcat augment.\nD’acord amb l’estudi més recent d’Altman Weil, Law Firms in Transition, el 83% dels socis directors enquestats assegurava tenir a les organitzacions advocats que s’exercien per sota del que esperat. a l’preguntar les raons per a aquest baix acompliment, el 83.4% va esmentar que els seus advocats tenien habilitats pobres o sota del que s’esperava en generació de negocis.\nAquest article forma part de la secció Gestió LexLatin sobre temes de management de signatures legals. Aquí et pots subscriure a la butlleta\nper definir la generació de negoci, utilitzarem la definició de Scott Pollack publicada a Forbes: “la generació de negoci és la creació de valor per a una organització a llarg termini , dels seus clients, dels mercats i de les seves relacions “.\nen aquest context entenem que en generació de negocis entren totes aquelles activitats estratègiques que realitza un individu o una organització per conrear les relacions professionals, comercials o d’altra índole que li permetin accedir o identificar mercats per promoure els seus serveis, establint relacions a llarg termini. El desenvolupament de negocis implicarà molt més que anar en qualitat d’advocat a oferir un determinat servei legal. Comporta activitats de coneixement de la indústria, acostament a contactes i relacionats, posicionament com a expert i altres activitats que permetin a un advocat acostar al seu mercat objectiu i que vagin dirigides a que el client desitgi establir una relació a llarg termini amb ell i la seva signatura com a potencials prestadors de serveis.\nLlavors, què pot fer una signatura perquè tots els seus advocats s’involucrin en la generació de negocis? Existeixen 4 factors clau que han d’estar correctament alineats perquè un major nombre d’advocats de la firma siguin reeixits generadors de negocis:\nl’esquema de compensació.\nEl pla de carrera.\nEl suport de la signatura en generació de negocis .\nÉs important comprendre que una firma d’advocats, a l’igual que qualsevol empresa, ha d’establir una direcció clara sobre cap a on es dirigeix, quins serveis ofereix i quin mercat vol dominar. Amb aquesta visió clara, els seus membres han de col·laborar en portar a l’organització a el lloc on desitja estar en l’estratègia fixada pels socis directors. L’estratègia ajudarà a definir el tipus de clients, indústries, àrees de pràctica i una altra informació rellevant que ajudarà els advocats a definir estratègies de desenvolupament de negocis perfectament alineades amb els objectius de la signatura.\nDos exemples clars de com l’estratègia augmenta la facturació d’una firma d’advocats són la firma que lidera a nivell mundial totes les llistes per facturació anual, Kirkland & Ellis, i la signatura amb les utilitats més altes per soci, Wachtell, Lipton, Rosen & Katz.\nKirkland & Ellis va facturar l’any passat 4.150 milions de dòlars i Wachtell, Lipton, Rosen & Katz va rebre utilitats per soci de 6,3 milions de dòlars. Kirkland & Ellis va aconseguir aquests nivells de facturació enfocant-se en transaccions de fusions i adquisicions d’alta rellevància i canviant la seva estratègia de ser una signatura coneguda per les seves capacitats en litigi.Wachtell, Lipton, Rosen & Katz va obtenir aquests beneficis enfocant-se en assessorar exclusivament en transaccions de gran importància en un context d’adquisició hostil empresarial.\nEls advocats d’aquestes firmes saben exactament on volen competir, quin tipus de clients cercar, on trobar-los i com abordar-los, el que els fa reeixits com a firma i individualment al mercat que han decidit dominar. En Amèrica Llatina, lamentablement, no comptem amb data relacionada amb la facturació i ingressos de les firmes i els seus socis com als països saxons i en alguns països europeus.\nEsquema de compensació d’advocats\nUn altre element que ha d’estar perfectament definit és l’esquema de compensació dels advocats. L’ésser humà -per naturalesa- respon a motivacions personals per actuar de determinada manera, per la qual cosa és important apel·lar a aquestes motivacions si esperem determinada actitud i acompliment. El pla de compensació d’advocats ha de contenir un element econòmic atractiu perquè els advocats es vegin motivats a involucrar-se en activitats de generació de negoci, especialment perquè aquestes activitats els trauran de la seva zona de confort, ja que no estan acostumats a elles ni van ser formalment preparats per emprendre-les.\nen el pla de compensació, si l’objectiu és que els advocats de cert nivell generin negoci, s’han de definir els beneficis que aquesta tasca generarà per als professionals en la mesura que compleixin amb les metes i objectius establerts per a cadascuna de les categories de el pla i molt clarament els beneficis econòmics als quals es faran creditors.\nperquè els advocats sentin que el seu treball és també valorat per la generació de negoci i estiguin motivats a portar clients a la signatura, el pla de carrera ha de contemplar que per poder desenvolupar la seva carrera professional dins de la signatura haurà de complir-c on un component de generació de negoci global, a partir d’un nivell d’associat mitjà o sènior que tingui en compte els esforços individuals i col·lectius en la generació de negocis de l’advocat, amb base a polítiques clares i metes fixades i actualitzades periòdicament.\nAvui en dia no tots els professionals tenen interès a arribar a ser socis però sí que tenen interès a ser degudament remunerats, de manera que si els socis d’avui els ajudessin a tenir una millor remuneració matí, serà un factor d’incentiu per a aquests professionals. Això ajudarà a que els advocats no pensin en el curt termini sinó que pensin a llarg termini com a socis, sense necessitat de ser-ho: “¿per a què aporto aquest client si només em generarà un 20%? Millor el treball per fora i em guanyo el 100% “. Pensaran que el negoci que generin per a la signatura és la base per a una compensació més atractiva i segurament això els motivarà a voler entrar a la societat, ja que veuen el resultat econòmic sense ser necessàriament socis i en un futur cert i determinat estaran qualificats i preparats per ser socis de la firma.\nMoltes firmes, especialment les anglosaxones, estableixen obligacions de generació de negocis a partir de certa quantitat d’anys dins de la signatura (generalment entre tres i cinc anys). Els advocats saben del cert que en un termini determinat hauran d’haver desenvolupat habil itats de generació de negocis si volen seguir desenvolupant la seva carrera professional, de manera que comencen a preparar-se per a poder abordar aquesta tasca i la signatura és el seu suport actiu en la preparació.\nSuport de la signatura en generació de negocis\nFinalment, les firmes han d’acceptar la seva part de responsabilitat en l’acompliment dels seus advocats -tant en el seu desenvolupament professional com en la generació de negocis- i entendre que és un esforç compartit i així brindar tot el suport necessari perquè els advocats dins de la seva organització puguin desenvolupar-se. Per aconseguir aquesta comesa, moltes firmes estableixen programes de capacitació en generació de negocis, programes de mentoring amb advocats més experimentats, coaching per als seus advocats i departaments sencers dedicats a oferir suport en generació de negocis, que s’encarreguen de facilitar la capacitació i suport necessari .\nLes signatures han de fer una anàlisi introspectiu d’aquests factors i entendre si les condicions dins de la signatura promouen un ambient de generació de negocis i compromís a llarg termini amb la signatura. A l’afrontar una escassetat de generació de negocis a les seves files més joves hauran no només veure els advocats i assignar-tota la responsabilitat, sinó fer l’anàlisi introspectiu i establir:\nSi la firma té un pla estratègic i tots els membres el coneixen i creuen en aquest.\nSi el pla de compensació reconeix adequadament la generació de negocis i promou el treball en equip i col·laboració.\nSi hi ha un pla de carrera amb una clara definició i que motivi els advocats a apostar per la signatura a llarg termini.\nQuines activitats de formació, entrenament i suport d’establir per al desenvolupament professional d’habilitats complementàries necessàries per prestar un millor servei i per al degut desenvolupament de l’negoci.\nUna vegada que aquests factors estiguin alineats, la generació de negocis de la signatura ha d’augmentar de forma natural i permetre separar els advocats que tenen les característiques i l’empenta per triomfar dins de l’organització de aquells que no tenen l’interès per fer-ho; construint d’aquesta manera equips d’advocats integrals amb excel·lent qualitat jurídica i habilitats de generació de negocis que aporten a el creixement de la firma i que aquesta pugui deixar de descansar exclusivament sobre les espatlles de pocs dels seus socis.\nAquestes signatures existeixen i els seus socis es van fer aquestes preguntes fa molts anys, van assumir la seva part de responsabilitat i ara per ara són les que facturen els milers de milions de dòlars, ja que no s’arriba a mil milions de facturació amb la cartera d’un sol soci , ni de dos. Construïm la primera signatura de mil milions a Llatinoamèrica.\n* Eduardo Paiz és consultor en Bolder Legal Consulting Group.\nSi et va agradar aquest article, pots registra’t aquí per rebre el butlletí mensual al teu correu.\n← Els subtils indicis que demostren que Kate Middleton es “s’entrena” per ser reina\nSolucionades noves vulnerabilitats en Oracle Java SE. Actualitza! →


El grau de Fusteria del Catà desenvoluparà el primer mòdul de Construcció amb fusta de l'Estat | NacióManresa\nper Pere Fontanals, Manresa | 28 de novembre de 2020 a les 09:00 |\nEspai on anirà l'Aula Oberta Covid, amb l'aula de fusta a l'esquerra | Pere Fontanals\nEntrant a l'esquerra, una dotzena d'alumnes fan pràctiques en eines informàtiques basades en CAD en una aula oberta. Al cos de la nau, en uns bancs nous, "eren taules d'una de les empreses que col·labora amb nosaltres que hem adaptat", altres alumnes fan treballs més manuals amb la fusta. Al fons, en un apartat majestuós de pupitres amb aparença professional, els alumnes estan en silenci, amb el cap cot. "Estan fent un examen de disseny", explica un dels professors. Les màquines de fuster, talladores, fresadores i fins i tot de control numèric, es troben parades, ara mateix.\nEls estudis de fusteria de l'institut Guillem Catà de Manresa no paren d'innovar i de superar nous reptes amb la seva fórmula d'una formació orientada al projecte i les seves propostes de treball que van des de la mecànica del serjant i el ribot fins a la tecnologia més avançada amb ús d'eines digitals.\nNo en va del curs passat a l'actual han passat de 49 a 81 alumnes, un salt d'un 65% en un sol any. "El Departament va estar a punt de clausurar els estudis de fusteria del centre ara farà 7-8 anys del poc alumnat que teníem", explica un dels professors. "Quan jo vaig estudiar aquí, només érem una desena d'alumnes", explica un altre que va estudiar en el mateix centre.\nEl projecte Open to Open del grau de fusteria de l'institut Guillem Catà ha estat becat, juntament amb quatre més de Catalunya i 26 de la resta de l'Estat, en la convocatòria d'Ajudes Dualiza Bankia i FPEmpresa. S'hi havien presentat més de 300 propostes. Els responsables dels estudis ho expliquen amb l'entusiasme i amb la modèstia alhora, de qui és novell en els reconeixements d'altri. Com si no s'haguessin endut premis i reconeixements de tota mena amb la construcció d'una microcaravana de fusta, cinc cursos enrere, o amb un projecte encara més ambiciós: l'aula de fusta sostenible i autosuficient, que engegava just després i que ja és tota una realitat.\nAquesta vegada, el projecte becat també inclou una construcció en fusta, concretament una Aula Oberta Covid que s'establirà en un racó del pati integrada amb els pins que hi ha. La idea és que sigui modular o, si més no, amb moltes possibilitats d'adaptació i d'obertura. “Encara no està definit, i la definició es farà des de l'alumnat, amb unes indicacions, es clar, nostres, per controlar temes com el pressupost i altres detalls”, expliquen. Amb l'afegitó de “covid”, perquè la intenció és que es pugui adaptar als corrents d'aire per ventilar, “o que es pugui obrir frontalment perquè esdevingui un escenari”. Però en aquesta ocasió, aquesta serà, només, la cirereta del pastís. La cirereta del pastís... dels alumnes.\nPerquè els mestres no seran només guies de seguiment de l'alumnat sinó que participaran activament i amb feina pràctica en l'assoliment de l'objectiu del projecte becat. No és una beca per als estudiants, és una beca per al cicle de grau de Fusteria, és una beca que ha de repercutir en la indústria de la fusta de la comarca i en els docents. Però lluny de ser un problema, aquest fet és un al·licient més d'un professorat implicat i compromès amb la seva feina, amb el seu ofici. Seu serà el treball d'elaborar el material didàctic per a un nou mòdul formatiu sobre construcció en fusta, dins dels cicles de fusteria ja existent, a partir de l'experiència del programa. Aquest mòdul formatiu serà pioner a tot l'Estat.\nEvolucionar de la fusta a la construcció amb fusta\nEl creixent sector de la construcció amb fusta, provocat per les noves directives europees de sostenibilitat, ha exposat a les empreses del sector a un “preocupant desequilibri” entre la demanda de producció i l'escassa oferta de personal, tant en oficines tècniques, com en producció i instal·lació. Com a resposta a aquesta situació, es va plantejar la necessitat de generar un nou mòdul formatiu dins dels cicles de fusta ja existents, que es desenvoluparà a l'institut Guillem Catà.\nLa presentació de motius del projecte del centre constata “l'escassa formació el propi professorat en aquest camp creixent, altament tecnificat i amb nous productes al mercat”. Tampoc es disposa de “material didàctic actualitzat per al desenvolupament de la lliçó, ni maquinària necessària en el propi centre per al desenvolupament d'activitats”.\nAlumnes i professors, treballant conjuntament en la construcció de l'aula de fusta Foto: AFT\nEl projecte del grau de Fusteria becat, doncs, busca fer el salt a un sector emergent, no només des del punt de vista de preparació de l'alumnat, sinó acadèmicament, en la creació de material didàctic i metodològic, a partir d'experiències pràctiques, que permeti la creació d'un mòdul formatiu dins del cicle de fusta orientat a la construcció amb fusta. Una revolta a tots els nivells que, a més, incidirà en el creixent món empresarial d'aquest camp que va sorgint i consolidant-se a la comarca, aportant treballadors amb altes capacitats.\nEl projecte parteix de la necessitat d'obrir els centres educatius i les empreses per generar espais compartits on alumnat, professorat i empreses generin un aprenentatge real i actualitzat, al voltant del sector de la construcció amb fusta i faciliti el desenvolupament del nou mòdul que s'ha d'implementar a l'institut. Parteix de la base de cobrir el dèficit que existeix en formació de personal qualificat pel que fa a qualitat formativa, innovació metodològica i de lideratge compartit entre els agents.\nExperiència real en entorn real\nEl projecte compta amb la participació de les empreses de construcció amb fusta Tallfusta, Macusa i Farhaus,, que compartiran els processos creatius i productius, oferint oficines tècniques, tallers, maquinària especialitzada i les pròpies obres, com a entorns de formació, on alumnes i professors adoptaran un paper actiu en els processos.\nTambé té en compte processos formatius en base a empreses de matèries primeres o productes complementaris. Omar Coatings formarà en productes d'acabat i conservació de la fusta constructiva, QC Químiques per a la Construcció mostrarà els seus adhesius per a la construcció, Rothoblas formarà en l'estanquitat en la construcció, Finsa, en taulers estructurals, i Heco, en fixacions per a la construcció.\nEl projecte també té el vist-i-plau del Gremi de la Fusta i el Moble i d'AFE, que expandiran tant al sector formatiu com empresarial el material didàctic creat a partir d'aquesta experiència pilot.\nICV del Bages es reuneix amb Manel Rossell per saber de primera mà sobre la fusió\nUn projecte en benefici de tot el sector\nLluny de ser una proposta per a l'interès particular de l'institut Guillem Catà, del seu grau de Fusteria i dels seus alumnes i professors, el material didàctic creat a partir de l'experiència d'aquest curs pilot servirà per implementar el mòdul de construcció amb fusta en aquells centres interessats amb l'experiència.\nAula de fusteria de l'institut Guillem Catà Foto: IGC\nEs convocaran tots els centres de Catalunya durant la Diada de Sant Josep que es portarà a terme a Sabadell per donar a conèixer els resultats, el procés d'implantació del nou mòdul formatiu i es compartirà el material didàctic creat, per a la posterior implantació en altres centres.\nTambé es proposarà a través de Profemadera compartir el projecte per a la possible rèplica del model en centres estatals i també s'oferirà a les universitats d'edificació una possible obertura en el model de continuïtat per a la formació del seu alumnat en les matèries optatives de construcció amb fusta.\nTornar a les aules, Societat, curs, escola, Institut Guillem Catà, coronavirus, fusteria, escoles, pandèmia, Covid-19, Educació, aules, tornar a les aules, Ensenyament\nPer JAUME GIRALT el 6 de desembre de 2020 a les 20:39\nMOL BONA LA IDEA TAN INCLÚS ES POT AMPLIA LA IDEA ALTRES SONES JO SOC DE SANT HILARI DE SACALM AMB POT INTERESSA AMB COL-LABORAR AMB LA IDEA jgiralt7@gmail.com


València, "punta de llança contra el canvi climàtic" a Europa | Valencia Extra\nValència serà una de les 100 ciutats europees a treballar per a ser neutra en emissions en 2030\nMés de la meitat de la població mundial viu, actualment, a les ciutats, però la previsió és que, en 2050, el percentatge ascendisca fins al 85%. Amb aquestes dades, es fa imprescindible treballar per a crear nous models de ciutat més sostenibles, amb polítiques verdes i que situen en el centre a les persones. Des de 2015, la ciutat de València ja posa en pràctica alguns d’aquests valors, per exemple, impulsant no només una mobilitat sostenible amb la creació de l’anell ciclista o amb l’aposta de l’Ajuntament de València per l’elèctric, incentivant la instal·lació de punts de recàrrega per a vehicles elèctrics; sinó també amb polítiques municipals de recuperació de l’espai públic.\nEn aquest punt, les actuacions de conversions en zona de vianants i reurbanitzacions més amables han jugat un paper fonamental, sent la plaça de l’Ajuntament o la futura plaça de la Reina un símbol d’aquesta manera d’entendre la ciutat. Dos espais envaïts pel trànsit motoritzat que, ara, es recuperen per a l’ús ciutadà, comportant, a més, una reducció del vehicle privat que es tradueix en una millor qualitat ambiental.\nNo obstant això, València vol anar més enllà, fer un pas més en la construcció d’una ciutat saludable i, per això, l’alcalde de València, Joan Ribó, presentava la primera Missió d’Innovació, d’acord amb la Comissió Europea: ser ciutat neutra en emissions en, almenys, tres barris o pobles de la ciutat abans de 2030. Amb aquesta proposta, València passa, així, “a ser una de les 100 ciutats europees que seran la punta de llança contra el canvi climàtic a Europa“.\nEn aquest sentit, ha explicat Ribó, “quan parlem de ciutat neutra, al que aspirem és a definir la nostra via mediterrània a la transició climàtica, una via que done resposta a la qüestió des de les nostres pròpies característiques i la nostra pròpia idiosincràsia”. I tot això amb l’objectiu d’estendre, progressivament, el model d’eixos tres barris a tota la ciutat.\nI és que si bé és cert que València ja ha començat a caminar en eixa direcció – mitjançant l’urbanisme tàctic o la posada en marxa, en alguns barris, dels projectes pilot de comunitats energètiques per a incentivar una col·laboració publicoprivada-social que permeta la producció i el consum col·lectiu d’energia renovable – a partir d’aquest moment les accions s’intensificaran per a aconseguir l’objectiu d’arribar a 2030 amb algunes zones de la ciutat lliure d’emissions.\nAquest objectiu, a més, s’emmarca dins del Marc Estratègic València 2030, que es basa en tres vectors fonamentals: l’Agenda urbana, l’orientació a Missions d’innovació i el context de recuperació postpandèmia, però el centre, assenyalava Ribó, “sempre són les persones sobre les quals incorporem sis ‘mirades’ que recullen els quatre plantejaments de les Missions València 2030: ciutat saludable, ciutat sostenible, ciutat compartida, i ciutat pròspera”. Un full de ruta, basada en l’acord i el consens, que permetrà que es continue avançant en eixe objectiu més enllà d’un mandat municipal.


Acreditat 2021. Procés acreditació experiència laboral. Convocatòria oberta. - Fundació Paco Puerto\nAcreditat 2021. Procés acreditació experiència laboral. Convocatòria oberta.\nMitjançant el programa ACREDITAT, el procediment d’avaluació i acreditació de competències professionals adquirides mitjançant l’experiència laboral o vies no formals de formació permet, a les persones que hi participen, d’aconseguir una certificació que els pot servir per arribar a obtenir un títol d’ensenyament professional, un certificat de professionalitat, o totes dues coses.\nPots accedir directament a la Sol·licitud de preinscipció al procediment d’acreditació de les competències professionals\nS’hi pot presentar tothom qui vulgui obtenir una acreditació oficial, sempre que disposi dels requisits d’experiència professional en algun dels 39 sectors que es convoquen. Aquests són:\nActivitats auxiliars de magatzem (50 places)\nS’adreça a personal que treballa en la manipulació de càrregues amb carretons elevadors, operacions auxiliars de recepció, col·locació, manteniment, expedició de càrregues al magatzem i preparació de comandes.\nActivitats auxiliars de vivers (50 places)\nS’adreça a personal que treballa en activitats auxiliars en vivers, jardins i centres de jardineria realitzant operacions auxiliars per a la producció i manteniment de plantes en vivers i centres de jardineria, instal·lació i manteniment de jardins, parcs i zones verdes.\nActivitats comercials (80 places)\nS’adreça a persones que realitzen tasques de venda de productes o serveis, atenció al client/a, consumidor/a, usuari/ària i a operacions auxiliars de venda amb la utilització, si cal, de la llengua anglesa o una altra llengua estrangera.\nS’adreça a personal que fa tasques professionals relacionades amb la gestió pròpia de l’àmbit d’administració i finances davant d’organismes i administracions públiques i que utilitzen, si cal, l’anglès o una altra llengua estrangera.\nAgència de viatges i gestió d’esdeveniments (40 places)\nS’adreça a persones que realitzen tasques d’interpretar el patrimoni i béns d’interès cultural, natural de l’àmbit d’actuació a turistes i visitants, prestar serveis d’acompanyament i assistència a turístiques i visitants i dissenyar itineraris turístics. Gestionar informació i unitats d’informació i distribució turístiques, crear, promocionar i gestionar productes turístics locals i comunicar-se en la llengua anglesa o d’una altra llengua estrangera en els servis turístics de guia i animació.\nS’adreça a aquells professionals que realitzen tasques de dinamització comunitària i de direcció i coordinació d’activitats en el lleure infantil i juvenil.\nS’adreça a aquells professionals que realitzen tasques d’activitats auxiliars en vivers i jardins i centres de jardineria i producció de llavors i plantes en vivers. Realització d’operacions auxiliars per a la producció, manteniment de plantes en vivers i centres de jardinera i instal·lacions i manteniment de jardins, parc i zones verdes. També control de plagues, malalties i males herbes, maneig de tractors i muntatge d’instal·lacions agràries i operacions de propagació, cultiu i producció de llavors i plantes de vivers.\nS’adreça a persones que realitzen tasques professionals relacionades amb l’atenció sociosanitària de persones dependents tant en domicili com en institucions socials així com amb la gestió de trucades de teleassistència.\nAutomoció (60 places)\nS’adreça a persones que realitzen tasques professionals relacionades amb la planificació i control de l’àrea electromecànica.\nAdreçat a personal que realitza tasques d’organització, coordinació i gestió de magatzem segons els criteris i nivells d’activitats previstos.\nComercialització de productes alimentaris (20 places)\nAdreçat a personal que realitza tasques d’activitats de venda de productes i/o serveis a través dels diferents canals de comunicació, executant accions del servei d’atenció al client/a, consumidor/a i usuari/a; tasques d’organització i gestió de magatzems, i de cuina.\nAdreçat a persones que realitzen tasques professionals de construcció de pàgines web i la integració de components de programari a pàgines web.\nS’adreça a professionals que fan feines relacionades amb la definició d’ofertes gastronòmiques senzilles, amb l’aprovisionament i control del consum, amb la preelaboració i conservació de tota classe d’aliments i plats elementals i que, si cal, utilitzen alguna llengua estrangera per comunicar-se.\nS’adreça als treballadors que fan l’atenció sanitària inicial i el suport emocional i social a múltiples víctimes, preparen i executen els plans d’emergència i traslladen el pacient al centre sanitari útil, presten atenció bàsica sanitària, psicològica i social en l’entorn pre-hospitalari i hospitalari, mantenen preventivament el vehicle sanitari i en controlen la dotació de material.\nAdreçat a personal que realitza tasques d’organització i control del muntatge i manteniment de xarxes i instal·lacions d’aigua i sanejament i de la gestió de l’ús eficient de l’aigua.\nAdreçat a personal que realitza tasques relacionades amb la implantació i animació d’espais comercials utilitzant, si cal, l’anglès o una altra llengua estrangera per comunicar-se.\nS’adreça a aquells professionals que realitzen tasques de guia per itineraris de muntanya baixa i mitjana, tasques de guia per itineraris en bicicleta i tasques de guia per itineraris eqüestres en el medi natural.\nAdreçat a persones que realitzen tasques professionals relacionades amb la guia de turistes i visitants com la interpretació del patrimoni i béns d’interès cultural i els espais naturals utilitzant, si cal, l’anglès o una altra llengua estrangera per comunicar-se.\nInstal·lació i manteniment d’ascensors i altres equips d’elevació i transport (50 places)\nAdreçat a tots els professionals que es dediquen a tasques d’instal·lació i manteniment d’ascensors i altres equips fixos d’elevació i transport.\nAdreçat a tots els professionals que es dediquen a tasques de muntatge i manteniment d’infraestructures de telecomunicacions en edificis, destinades a la captació, adaptació i distribució de senyals de radiodifusió sonora i televisió, l’accés a serveis de telefonia i banda ampla, de gestió, control i comunicació interior en edificis. També la realització d’operacions auxiliars de muntatge d’instal·lacions elèctriques de baixa tensió i domòtiques i de telecomunicacions en edificis.\nAdreçat a tots els professionals que es dediquen a tasques de muntatge i manteniment d’instal·lacions solars fotovoltaiques, d’infraestructures de telecomunicacions en edificis, d’instal·lacions elèctriques de baixa tensió en edificis, d’instal·lacions d’automatisme en l’entorn d’habitatges i petita indústria, muntatge i manteniment d’instal·lacions elèctriques de baixa tensió en edificis, muntatge i manteniment de xarxes elèctriques aèries i subterrànies de baixa tensió i muntatge i manteniment de màquines elèctriques.\nAdreçat a personal que realitza tasques de mediació comunitària i inserció laboral a persones amb discapacitat.\nJardineria i floristeria (20 places)\nS’adreça a aquells professionals que realitzen tasques d’activitats auxiliars en vivers i jardins i centres de jardineria i producció de llavors i plantes en vivers. Realitzen operacions auxiliars per a la producció, manteniment de plantes en vivers i centres de jardinera i instal·lacions i manteniment de jardins, parc i zones verdes. També control de plagues, malalties i males herbes, maneig de tractors i muntatge d’instal·lacions agràries i operacions de propagació, cultiu i producció de llavors i plantes de vivers.\nAdreçat a aquells professionals que realitzen tasques relacionades amb la dinamització d’activitats de temps lliure educatiu, infantil i juvenil.\nS’adreça a aquells professionals que realitzen tasques de muntatge i manteniment de sistemes d’automatització industrial, mecànica d’equip industrial, posada en marxa de béns d’equip i de maquinària industrial, i instal·lació i manteniment d’ascensors i altres equips fixos d’elevació i transport.\nS’adreça a aquells i aquelles professionals que realitzen tasques de dinamització comunitària, estableixen tasques amb els principals agents comunitaris/àries, promouen la participació ciutadana en projectes i recursos comunitaris, dinamitzen la planificació, desenvolupament i avaluació d’intervencions i projectes comunitaris i de participació ciutadana; donen suport, intervenen i acompanyen la creació i el desenvolupament del teixit associatiu; estableixen estratègies de comunicació i difusió dels projectes i actuacions comunitàries, apliquen tècniques de mediació en gestió de conflictes entre agents comunicatius i incorporen la perspectiva de gènere en projectes d’intervenció social.\nAdreçat a personal que realitza tasques de neteja i manteniment de superfícies i mobiliari en edificis i locals, de treball domèstic com l’elaboració d’aliments, de rentat i planxat, cosit bàsic manual i preparació de llits en habitatges i/o la neteja i posada a punt d’habitacions, zones nobles i àrees comunes així com rentat, planxat i arranjament de la roba de l’establiment d’allotjament i dels usuaris.\nOperacions auxiliars de muntatge d’instal·lacions electrotècniques i de telecomunicacions en edificis (20 places)\nAdreçat a professionals que realitzen operacions auxiliars de muntatge i d’instal·lacions elèctriques de baixa tensió i domòtiques i d’instal·lacions de telecomunicació en edificis.\nAdreçat a professionals que realitzen operacions bàsiques de cuina, restaurant i bar.\nAdreçat a professionals que realitzen operacions bàsiques de pisos en allotjaments, preparar i posar a punt habitacions, zones nobles i àrees comunes; realitzar activitats de rentat, planxat i arranjament de roba pròpies d’establiments d’allotjament.\nPlanta química (40 places)\nAdreçat a professionals que realitzen operacions bàsiques en planta química com la realització d’operacions de procés químic, preparació i condicionament de màquines, equips i instal·lacions de planta química, realització del control local en planta química i actuació sota normes de correcta fabricació, seguretat i mediambientals.\nPromoció d’igualtat de gènere (40 places)\nAdreçat a professionals que promouen la igualtat efectiva d’homes i dones incorporant la perspectiva de gènere, afavorint la participació de les dones i les xarxes estables que impulsin el camí d’actituds en la societat i l’empoderament de les dones; participació en la detecció, anàlisi implementació i avaluació de projectes per la igualtat efectiva de dones i homes; detecció, prevenció i acompanyament en el procés d’atenció a situacions de violència de gènere i la dinamització comunitària.\nAdreçat a professionals que duen a terme tasques relacionades amb la instal·lació i configuració del programari base en sistemes microinformàtics, instal·lació, configuració i verificació dels elements de la xarxa local segons procediments establerts, instal·lació, configuració i manteniment de paquets informàtics de propòsit general i aplicacions específiques i de facilitar a l’usuari o la usuària la utilització de paquets informàtics de propòsit general i aplicacions específiques.\nTanatopràxia (40 places)\nAdreçat a professionals que duen a terme tasques relacionades amb la tanatopràxia, aplicació de tècniques de conservació transitòria i embalsamament del cadàver amb productes biocides, realització de restauracions, reconstruccions i extraccions de teixits, pròtesis, marcapassos i altres dispositius contaminants de cadàvers, tècniques estètiques de presentació o exposició de cadàvers i maneig de tècniques i habilitats per prestar el servei de tanatopràxia.\nAdreçat a professionals que duen a terme tasques relacionades amb la organització i gestió de magatzems, col·laboració en l’optimització de la cadena logística, organització del magatzem i gestió i coordinació de les operacions de magatzem.\nXarxes, instal·lacions i estacions de tractament d’aigües (40 places)\nAdreçat a professionals que duen a terme tasques relacionades amb el muntatge i manteniment de xarxes d’aigua, operació d’estacions de tractament d’aigües de nivell i paviments i obres d’urbanització.\nPer participar en l’avaluació i l’acreditació, els candidats han de complir, abans de presentar la sol·licitud de preinscripció en el respectiu bloc d’oferta, els requisits següents:\nTenir experiència laboral (com a treballador o treballadora assalariat, autònom, voluntari o becari) o haver fet formació, relacionades amb les competències professionals que es volen acreditar. Concretament cal tenir, en els 10 últims anys anteriors a la data de presentació de la sol·licitud de preinscripció:\nPer a unitats de competència de nivell 1, 2 anys d’experiència laboral amb un mínim de 1.200 hores treballades en total o haver fet almenys 200 hores de formació.\nPer a unitats de competència de nivell 2 i 3, 3 anys d’experiència laboral amb un mínim de 2.000 hores treballades en total o haver fet almenys 300 hores de formació.\nLes persones candidates es distribuiran pels diferents centres participants en la convocatòria atenent, en la mesura del possible, la província de residència que consta en la sol·licitud de preinscripció de Catalunya.\nCalendari i Termini de preinscripció\nPer participar-hi cal emplenar telemàticament la sol·licitud de preinscripció i adjuntar a la mateixa sol·licitud la documentació justificativa dels requisits de participació. Les persones admeses hauran de presentar els documents originals quan el centre ho requereixi.\nSi vols rebre més informació o necessites aclarir algun aspecte, pots fer arribar un correu a l’orientador de la Fundació Paco Puerto, Hilario Aguilar, al correu haguilar@ccoo.cat


Nosedeg Escalada: de setembre 2007\nComencen les vacances i cadascú s'espavila segons els dies que té i les seves preferències.\nEls viatges frikis que sapiguem han estat:\nEn Carles ja ha explicat el seu viatge a Franken.\nEn Manel, el Miki i el Dani han estat pel sud (a veure si s'animen i expliquen el seu viatge).\ni nosaltres hem estat pel Nord (Lleó, Asturias, Cantabria, Galicia, Madrid, Teruel).\nHi ha hagut altres viatges no frikis (Irlanda, Costa rica, ...), i encara hi ha algú que ha estat per aquí treballant i tot just començen ara les seves vacances.\nA veure si tots ens animem a explicar-les, nosaltres intentarem resumir una mica el nostre viatge per no fer-nos pesats ....\nPublicado por Xavier Sanchez los 14:29 Cap comentari:


El 25è aniversari de la guerra de Bòsnia, eix central de la 23a Nit de la Solidaritat - Ajuntament de Mataró\nEl 25è aniversari de la guerra de Bòsnia, eix central de la 23a Nit de la Solidaritat\nLa 23a Nit de la Solidaritat de Mataró se celebrarà enguany amb format televisiu, gràcies a la co...\nLa 23a Nit de la Solidaritat de Mataró se celebrarà enguany amb format televisiu, gràcies a la col·laboració de Mataró Audiovisual, per poder-se adaptar a les restriccions de la pandèmia. Serà el divendres 20 de novembre, a les 21 h, amb un programa que girarà al voltant dels 25 anys de la finalització de la guerra de Bòsnia. Una conferència, un documental i una taula rodona abordaran diferents aspectes de la darrera gran guerra civil europea, abans de l’esclat més recent del conflicte a la península de Crimea.\nL’alcalde, David Bote, serà l’encarregat de donar la benvinguda als protagonistes i també als espectadors de la 23a Nit de la Solidaritat que enguany se celebrarà amb un format televisiu i radiofònic que es podrà seguir en directe per Mataró Audiovisual i també pel web municipal www.mataro.cat on també es deixarà el contingut per veure quan es vulgui a la carta.\nLa conferència enguany anirà a càrrec de Jasmina Mujezinovic, coordinadora de la Fundació per a la Democràcia Local (FDL), entitat successora de l’Oficina de Democràcia Local (ODL) de l’Ajuntament de Barcelona a Sarajevo (Districte XI). Mataró com Barcelona van ser dues de les ciutats que van portar a terme projectes de col·laboració i solidaritat amb Sarajevo. Precisament aquesta col·laboració, concretament la de Mataró amb el poble bosnià és el tema del documental que es podrà a veure a continuació de la conferència. Amb el títol “Fa 25 anys de Mataró per Bòsnia” la productora Clack presenta un projecte que repassa les principals accions dutes a terme entre 1993 i 1995 per part de la societat civil de la ciutat.\nEl periodista Joan Salicrú serà l’encarregat de moderar el debat posterior entre Manel Vila, Dolors Fernàndez, Consol Prados i Edin Kapic. Per últim, la regidora de Cooperació Internacional, María José Pérez, serà l’encarregada de cloure aquesta Nit de la Solidaritat.\nA banda de la Nit de la Solidaritat, l’Hora del Conte de les Biblioteques Antoni Comas (18 de novembre, a les 18 h) i Pompeu Fabra (17 de novembre, a les 18 h) serà per històries de solidaritat i cooperació.\nL’Ajuntament de Mataró continua desenvolupant els seus projectes de cooperació i solidaritat recollits en el Pla Director de Cooperació i Solidaritat (2018-2020). Durant el 2019 es va iniciar la tasca del Pla d’Educació per a la Ciutadania Global amb l’objectiu d’avançar cap a una consciència crítica envers les causes que generen desigualtat i conflictes. Tanmateix el 2019 es va preparar també la convocatòria de subvencions a entitats: d’Activitats d’Educació per a la Ciutadania Global i de sensibilització en Cooperació i Solidaritat, que s’ha obert a principis d’aquest 2020. Durant el 2020 aquest compromís s’ha reprès i es continua treballant en el procés d’elaboració del Pla de manera participativa i a través del paradigma de la cocreació.\nPel que fa a la memòria del 2019, l’Ajuntament de Mataró ha col·laborat en els següents projectes amb un pressupost de 257.842,67€.\n-Suport d’emergència a població refugiada i migrant de Veneçuela a països veïns: 10.000€\n-YAHUALT: Projecte social i comunitari per a la inclusió de les persones amb problemes de salut mental al departament d’Estelí – Nicaragua: 33.000€\n-Joves de MUSA (Mèxic) contribuint al benestar de les seves comunitats i generant un projecte d’autonomia económica: 38.093€\n-Resposta d’emergència als efectes de la tempesta severa de vent a Gàmbia: 8.000€\n-Apoderament i capacitació d’estudiants i professionals de la salut per a la prevenció de la MGF I l’atenció de les conseqüències per a la salut a Gàmbia: 6.434,67€\n-Construcció d’un col·legi de secundària i batxillerat al barri de Thiaroye de Pikine (Senegal): 27.500€\n-Ampliació de l’escola salsianade secundària a Yaoundé (Camerun): 55.000€\n-Millora en la gestió i l’aprofitament dels recursos hídrics mitjançant la implementació de diferents mesures a la regió de Kalyandurg, districte d’Anantapur (Índia): 55.000€\n-(Mataró) Programa anual del Centre de Solidaritat i Cooperació La Peixateria 2019: 10.500€\n-(Mataró) Vacances en Pau 2019: 3.400 €\n-Jornades de reflexió i sensibilització sobre discapacitat i salut mental en l’àmbit de la cooperació al desenvolupament: 5.100 €\n-Ciutats defensores dels Drets Humans 2019 – Edició primavera: 4.000 €\n-Binomi migracions i desenvolupament: elements per millorar l’ajut i la cohesió socials des del municipalisme català: 1.815 €\nLa majoria d’aquests projectes es fan a través del Fons Català de Cooperació al Desenvolupament però estan impulsats per altres entitats com el Col·lectiu de teatre EPMA, La Fundació Grup Tercer Món Mataró, la Fundació Vicenç Ferrer, Fundació Wassu – UAB, Associació Amics de l’Escola Pia al Senegal, VOLS-Voluntariat Solidari i l’Associació Wilaia.


ANTIASSETJAMENTS - XES\nLa Comissió antiassetjament és l’encarregada del desplegament del Protocol per a la prevenció, detecció i abordatge de l’assetjament sexual, per raó de gènere, d’identitat i expressió de gènere o de preferència sexual de la XES.\nEl 3 de desembre de 2020 el protocol va ser aprovat en una Assemblea General Extraordinària i va entrar en vigor l’1 de gener de 2021. Des d’aquell moment, totes les noves sòcies s’hi han d’adherir, acceptar i aplicar els principis que el regeixen. En aquest sentit, l’aprovació del protocol ha implicat la creació d’aquesta comissió, qui ha de vetllar per les adhesions de les sòcies, fomentar la prevenció dins dels espais de la XES i aplicar el procediment establert si hi ha una denúncia.\nImpulsar que les entitats sòcies s’adhereixin al protocol o en creïn un seguint els requisits de prevenció i d’actuació que considerem mínims.\nFomentar accions de prevenció i detecció generant una nova cultura de gènere dins de l’organització\nRecepció de queixes, denúncies o consultes en relació a les diferents formes d’assetjament de gènere.\nGarantir que s’aplica el procediment establert i es garanteixen els principis rectors del procés d’actuació en cas de denúncia.\nFer seguiment de l’aplicació de les mesures recollides en el protocol.\nTreballar en la millora contínua del protocol i en la seva concreció.\nDetalls del protocol i composició actual de la comissió


Els primers passos de Carol | Patricia Highsmith\nPatricia Highsmith. Barcelona.\nL’Avenç reedita Carol, de Patricia Highsmith, un èxit editorial ara adaptat al cinema, en la traducció de Montserrat Morera. Publiquem l’epíleg de l’obra, on Highsmith parla dels primers passos d’aquest llibre. El proper dimecres 10 de febrer a les 19.30h la periodista i crítica de cinema Cristina Merino presentarà la novel·la i l’actriu Cristina Cervià en llegirà alguns fragments a la Llibreria Pròleg.\nLa inspiració d’aquest llibre em va venir a la fi de 1948, quan vivia a Nova York. Tot just havia acabat Estranys en un tren, que no es publicaria, però, fins al 1949. S’acostava Nadal i jo estava un xic deprimida i, també, curta de diners. Per tal de guanyar-ne uns quants, vaig treballar de venedora en uns grans magatzems de Manhattan durant la temporada de Nadal, que dura gairebé un mes. Crec que m’hi vaig estar dues setmanes i mitja.\nL’empresa em va assignar al departament de joguines, concretament al taulell de nines. Hi havia molts tipus de nines: cares i no tan cares; amb cabells de veritat i artificials. La mida i els vestits tenien una gran importància. La canalla, els nassos de la qual gairebé no arribaven al taulell, empenyia les mares o els pares o tots dos, embadalida pel mostrari de nines que ploraven, obrien i tancaven els ulls, de vegades s’aguantaven dretes; evidentment, els entusiasmaven els canvis de vestits. Hi havia una bona feinada, i jo i les quatre o cinc noies que treballàvem darrere aquell llarg taulell no podíem seure des de dos quarts de nou del matí fins a l’hora de dinar. I aleshores, potser. A la tarda, era exactament el mateix.\nUn matí, enmig d’aquell caos de soroll i comerç, va aparèixer una dona rossa amb un abric de pells. Va avançar cap al taulell de les nines amb una mirada d’incertesa —havia de comprar una nina o alguna altra cosa?—i crec que es picava, absorta, una mà amb un parell de guants. Potser vaig adonar-me de la seva presència perquè anava sola o perquè era estrany veure un abric de visó, i també perquè era rossa i semblava que desprengués llum. Amb aquell mateix aire pensatiu, va comprar una nina, una de les dues o tres que li vaig ensenyar, i vaig escriure el seu nom i l’adreça al rebut, perquè la nina s’havia d’enviar a l’estat del costat. Era una transacció rutinària; la dona va pagar i se’n va anar. Però jo em sentia estranya i el cap em donava voltes, gairebé com si m’anés a marejar, però al mateix temps em sentia extasiada, com si hagués tingut una visió.\nCom sempre, després de la feina vaig anar al meu apartament, on vivia sola. Aquell vespre vaig escriure una idea, un argument, una història d’una dona rossa molt elegant vestida amb un abric de pells. Vaig escriure unes vuit pàgines, de dalt a baix, a la llibreta o llibre de notes que tenia en aquells moments. Aquesta és la història d’El preu de la sal, que és com es va titular Carol originalment. Va sorgir de la ploma com si sorgís del no-res: començament, entremig i final. M’hi vaig estar dues hores, potser menys.\nL’endemà encara em sentia més estranya i em vaig adonar que tenia febre. Devia ser diumenge, perquè recordo que vaig agafar el metro al matí (en aquell temps la gent havia de treballar els dissabtes al matí, i tot el dissabte durant l’època de Nadal). Recordo que gairebé em vaig desmaiar mentre m’agafava a la corretja del tren. L’amiga amb qui m’havia de trobar tenia alguns coneixements mèdics, i li vaig explicar que em sentia marejada i que, al matí, mentre em dutxava, m’havia semblat veure una butllofa a la panxa. La meva amiga li va fer una ullada i em va dir «xarampió». Per desgràcia, mai no havia tingut aquesta malaltia infantil, tot i que havia tingut gairebé de tot. No és una malaltia agradable per als adults, perquè la febre arriba a quaranta graus centígrads durant un parell de dies i, pitjor encara, la cara, el tors, els avantbraços, fins i tot les orelles i els narius, estan coberts de pústules que piquen i es rebenten. Cal mirar de no rascar-te-les mentre dorms, si no després apareixen cicatrius i clots. Durant un mes, vas amunt i avall amb granets sagnants a la cara, visibles al públic, talment com si t’haguessin disparat tot un seguit de perdigons a la cara.\nEl dilluns vaig haver d’avisar a la feina que no hi podria tornar a anar. Algun d’aquells marrecs amb el nas que els rajava em devia haver encomanat el germen, però, segons com, també em va encomanar el germen d’un llibre: la febre estimula la imaginació. No vaig començar a escriure el llibre immediatament. Prefereixo que les idees es coguin a foc lent unes quantes setmanes. I, a més a més, quan Estranys en un tren es va publicar i es va vendre, poc després, a Alfred Hitchcock, que en volia fer una pel·lícula, els editors i el meu agent em deien: «Escriu un altre llibre de les mateixes característiques. Així reforçaràs la teva reputació de… » De què? Estranys en un tren va ser publicada per Harper & Bros, el nom de l’editorial aleshores, com a «novel·la de suspens». I vet aquí que, de la nit al dia, em vaig convertir en una escriptora de «suspens», tot i que, per a mi, el llibre no pertanyia a cap mena de categoria, i era, simplement, una novel·la amb una història interessant. ¿Si havia d’escriure una novel·la sobre la relació de dues lesbianes, m’etiquetarien, aleshores, com a escriptora de llibres de lesbianes? Era una possibilitat, tot i que potser mai més en la vida no em tornés a inspirar per escriure un altre llibre d’aquestes característiques. De manera que vaig decidir oferir el llibre amb un pseudònim. Cap al 1951 ja l’havia escrit. No el podia deixar de banda deu mesos i escriure alguna altra cosa, només perquè, per raons comercials, hauria estat molt més assenyat escriure un altre llibre de «suspens».\nHarper & Bros va rebutjar El preu de la sal, de manera que em vaig veure obligada a buscar un altre editor americà —tot i que em va saber greu, perquè no m’agrada canviar d’editorial. El preu de la sal va patir algunes revisions serioses quan va aparèixer en tapa dura el 1952. Però l’èxit de debò va arribar un any més tard amb l’edició de butxaca. Se’n van vendre gairebé un milió d’exemplars i, de ben segur que molta més gent el va llegir. Les cartes dels admiradors arribaven adreçades a Claire Morgan, a l’editorial de l’edició de butxaca. Recordo que, durant mesos i mesos, rebia sobres amb deu o quinze cartes un parell de cops la setmana. En vaig respondre moltes, però no les podia respondre totes sense tenir un model de carta, cosa que mai no vaig arribar a fer.\nLa jove protagonista del llibre, Therese, pot semblar una mena de flor fràgil, però eren dies en què els bars d’homosexuals eren darrere una porta fosca en algun lloc de Manhattan; dies en què si algú volia anar a un bar determinat havia de baixar del metro una parada abans o després de la que tocava, per por que el prenguessin per homosexual. L’atractiu d’El preu de la sal era que tenia un final feliç per a les dues protagonistes o, si més no, intentaven tenir un futur juntes. Abans d’aquest llibre, els homosexuals, homes i dones, de les novel·les americanes havien de pagar per la seva desviació, i es tallaven les venes, s’ofegaven en una piscina o es passaven a l’heterosexualitat (segons es deia), o s’enfonsaven —sols, miserables i abandonats— en una depressió equiparable a l’infern. Moltes de les cartes que em van arribar duien missatges com ara: «El seu llibre és el primer amb un final feliç! No tots ens suïcidem i molts de nosaltres anem fent.» Altres deien: «Gràcies per escriure una història així. És una mica com la meva pròpia història…» I també: «Tinc divuit anys i visc en una ciutat petita. Em sento sol perquè no puc parlar amb ningú…» De vegades responia suggerint a l’autor que se n’anés en una altra ciutat més gran on tindria més oportunitats de conèixer altra gent. Recordo que hi havia tantes cartes d’homes com de dones, cosa que vaig considerar que era un bon senyal de cara al meu llibre. Això va resultar cert. Malgrat els anys, continuen arribant cartes, i, fins i tot actualment, me n’arriben una o dues l’any. Mai no he tornat a escriure un llibre d’aquestes característiques. El llibre que vaig escriure després d’aquest va ser The Blunderer [L’equívoc]. Intento evitar les etiquetes. Són els editors americans, a qui els agrada posar-les.\nFragment del llibre reproduït amb el permís de Diogenes Verlag AG Zürich. Més informació sobre el llibre aquí.


PROGRAMA SANTBOISÀ, ESTUDI OBESITAT INFANTIL | Guia d'activitats per a escoles, instituts i famílies de Sant Boi de Llobregat\nPROGRAMA SANTBOISÀ, ESTUDI OBESITAT INFANTIL\nEDUCACIÓ INFANTIL (P3, P4 I P5) I FAMÍLIES\nAl nostre municipi tenim un elevat índex d’obesitat i sobrepès infantil, i és considerada la nova epidèmia del segle XXI segons l’OMS. SantBoiSà, és un programa d’intervenció comunitària de promoció de la salut mitjançant l’adquisició i potenciació dels hàbits saludables, i com a línia d’actuació prioritària està la prevenció de l’obesitat i el sobrepès infantil.\nDins d’aquest programa realitzem un estudi de la prevalença de l’obesitat infantil entre els nens i nenes escolaritzats al municipi: al curs 2014-2015 es va realitzar l’estudi (mostra representativa) dels infants de P-3 d’11 escoles. El curs actual 2016-2017 s’ha realitzat l’estudi dels infants de P3 i P4 de 16 escoles. El curs 2017 -2018 volem arribar a totes les escoles, i fer l’estudi entre els infants de P3, P4 i P5.\nL’estudi consta de prendre els valors antropomètrics: de pes, alçada i circumferència de cintura dels infants, i fer enquestes d’hàbits saludables als pares i mares de l’infants, per a tenir una visió global dels estils de vida de les famílies.\nConèixer el percentatge o índex d’excés de pes i obesitat infantil al municipi en un curs escolar determinat, i seguir l’evolució d’aquestes xifres als següents anys.\nConèixer els hàbits i estils de vida dels infants i de les seves famílies.\nDurant el primer trimestre es contacta amb les Escoles del municipi, per a convidar-les a participar en l’Estudi, un cop han acceptat, es coordina amb elles les reunions, dates i dies per a realitzar les accions.\ntelèfon: 93.635.12.00 ext 140\nEdifici Can Jordana, c/ Ebre 27


Aigua perfumada Hippos per a xiquets i bebès - Mercadona\nDes del moment que naixen, els bebès comencen a desenvolupar la seua memòria olfactiva, imprescindible per a crear un vincle agradable amb el seu entorn.\nAigua Perfumada Hippos, delicat aroma amb notes florals per al teu bebè\nEl delicat aroma amb notes florals de l'aigua perfumada Hippos és perfecte perquè el bebè establisca aquells reconfortants llaços olfactius i sensorials amb l'ambient que li envolta.\nLa seua fórmula d'ús diari està testada baix control dermatològic i pediàtric. És adequada per a bebès i per a xiquets fins als 12 anys d'edat.\nEs presenta en un envàs transparent de 100 ml. i té una vida útil de 36 mesos (12 mesos una vegada obert). Ha de conservar-se en un lloc fresc i sec.\nInstruccions d’ús de l'Aigua Perfumada Hippos\nN'hi ha prou amb vaporitzar un poc d'Aigua Perfumada Hippos sobre la roba del teu bebè o xiquet abans d'eixir de passeig.\nAdvertència: No és recomanable utilitzar sobre una pell irritada, pel seu contingut en alcohol. S'aconsella la seua aplicació sobre la roba del bebè. Evitar el contacte amb els ulls.\nAmb aquest article Mercadona reforça el seu compromís amb els productes d'origen espanyol, ja que l'Aigua Perfumada Hippos està fabricada per l'empresa alacantina Hippos Baby Care, S.L. dins de la seua línia cosmètica/pediàtrica.\nAmb l'Aigua Perfumada Hippos el teu bebè tindrà sempre una completa sensació de frescor i benestar. El seu aroma amb notes florals vos transportarà a un món sensorial màgic!\nA Mercadona ja pots trobar un nou snack per a tota la família: cereals, mel, iogurt pasteuritzat després de la fermentació i llest per a prendre! Així és l'original fórmula del nou Go-Lácteo de Cereals i Mel Hacendado.


DOLORS BASSA: SOLS - treballadors-es - DAVANT EL PERILL\nPublicat per DOLORS les dilluns, de març 28, 2011\nels treballadors ens trobem en aquests moments totalment abandonats pels sindicats i no diguem dels polítics d'esquerres que suposadament miren pel treballador.\nMentre la resta fem miracles per arribar a final de mes, quasi tots coneixem un o dos sindicalistes que cobren un sou de més de 1000 € al mes, només treballant un dia a la setmana i passant-se la resta dels dies al Facebook.\nÉs fàcil comprovar-ho.\nAquest país no funcionarà mentre això passi. Hauríeu de començar a fer els deures perquè la dreta va guanyant posicions.\n24 d’abril, 2011 20:20\nCom molt bé saps els sindicats i en especial la UGT , som la representació legal dels treballadors i estic totalment en contra que els treballadors se sentin abandonats.a comarques giornines som 2800 delgats i delegades de la UGT i per tant la majoria.\nSovint les decisions dels sindicats majoritaris són en base a la massa de treballadors a qui representen i és per això que de vegades per responsabilitat és millor un acord que un NO que perjudiqui al mercat laboral i als treballadors en concret.Dit això i referent al segon , jo no en conec cap del que em dius, ans el contrari en conec que treballem més hores que si estessim en el centre de treball i estem cobrant exactament igual i això t'ho dic per experiència pròpia.\nEs veritat que la dreta va guanyant posicions però vull recordar qeu qui governa no som els sindicats sinó els partits que hem votat els ciutadans i així ens va,\nara per ara estic convençuda que les organitzaciosn sindicals som els únics que plantem cara i ho fem de manera evident a totes els retallades.\nGràcies pel teus pensament reflectits en aquest post.\n24 d’abril, 2011 20:34\nnik ha dit...\n28 d’abril, 2011 21:12\nPrimer de tot gràcies per no esborrar el missatge cosa que fan una majoria.\nSegons les vostres dades de 2800 delegats de l’UGT, amb 752.000 habitants a la província de Girona, dona un total de 1 delegat cada 268 persones, m’equivoco? .\nÒbviament aquí no hi son inclosos els delegats de altres sindicats i imagino que tampoc els alliberats. A la província de Girona de cada 1000 habitants, 190 estan a l’atur.\nSom molts treballadors que ens sentim totalment abandonats, encara que estigueu totalment en contra d’acceptar aquest fet.\nDir-vos que això no és un ‘pensament reflectit’ si no una realitat visible. Els meus companys i amics pensen exactament el mateix i n’hi ha de totes les branques; professors, funcionaris d’ajuntaments, autònoms, pastissers, cambrers....\nNo tinc cap dubte que en treballeu i molt, sobre tot si veniu de la branca de l’ensenyament .\nUs desitjo el millor en la vostra lluita i confio que en pugueu fer neteja de tots els que us estan donant mala fama, encara que no en conegueu cap, hi són.\nNo és la meva intenció entrar en debat amb vostè ja que seria una conversa interminable.\nDe nou, gràcies pel temps dedicat.\n28 d’abril, 2011 21:16


Renda i Patrimoni 2020 | Contem Assessors\nInici Campanyes Renda i Patrimoni 2020\nLa teva declaració correcta, amb seguretat i el màxim estalvi fiscal\n1. Obtenim les dades\nLi enviem una relació de la documentació que necessitem per preparar la declaració. Una\nvegada rebuda la contrastem amb les dades de que disposa l’AEAT.\nLi oferim diversos mitjans per facilitar-nos la documentació per tal que vostè esculli el que\nli sigui més còmode:\nen paper a les nostres oficines,\nper correu electrònic a renda@contem.es indicant a l’assumpte el seu nom i NIF\npujant-la al nostre núvol (rebrà un correu amb les instruccions per l’alta al mateix)\n2. Elaborem la declaració\nFem les simulacions davant diferents escenaris per determinar l’opció més avantatjosa. En\ncas de dubtes durant la preparació, contactem amb vostè per tal d’aclarir-los, ja sigui\ntelefònicament o correu electrònic. Tot i així, si ho desitja podem fer la seva declaració de\nmanera presencial o per videoconferència, en aquest cas pot demanar-nos cita prèvia, on\npor determinar les seves preferències.\n3. L’informem del resultat i presentem la declaració\nRevisem quina opció és la millor, si la individual o conjunta, i apliquem tots els beneficis\nfiscals possibles per aconseguir el màxim estalvi. No presentem la declaració fins que no\ntenim la seva conformitat.\n4. Representem davant revisions de l’AEAT\nCada vegada l’AEAT realitza més comprovacions. Aquestes es poden realitzar durant els 4\nanys següents a la presentació de la declaració. Si és el seu cas el/la podem acompanyar,\nrepresentar i defensar front les inspeccions i comprovacions que pugui patir.\nPresencial o videoconferència\nLímit presentació, calendari AEAT, etc.


LaieNews Nº15 (Català) – 02/09/2021 – Club esportiu laietà barcelona\nLaieNews Nº15 (Català) – 02/09/2021\nPer a més informació podeu escriure als diferents correus de cada secció esportiva i de la novetat d’aquest any Learn i Entrena! que ofereix fer 1 o 2 classes d’anglès al mateix Club tot just abans de l’entrenament.\nPROMOCIÓ SOCI PORTA SOCI\nEstimats Socis i estimades Sòcies,\nArrenquem el nou curs amb una promoció que no us podeu perdre!\nArriba el Soci porta Soci, per fer que la família Laietà segueixi creixent i sigui cada cop més gran!És molt senzill, només heu de convidar als vostres familiars, amics i amigues a fer-se socis i tindreu:\nLa Quota Mensual Gratuïta durant 2 mesos\n*En cas que porteu a més d’un nou soci/a, us beneficiareu de 2 mesos gratuïts per a cadascun d’ells.\nA més, el nou soci/a obtindrà :\n1 Quota Mensual Gratuïta i Facilitats en el pagament del Títol Social (finançament fins a 5 anys sense interessos).\nAquesta campanya és vàlida fins el 30 de setembre de 2021\n*Promoció no aplicable per a persones que hagin estat vinculades al club durant els últims 6 mesos.Si voleu més informació, o concertar una cita amb nosaltres per ensenyar el nostre Club a la persona interessada, podeu enviar un email a marketing@laieta.cat, trucar al 934.486.350 o passar per l’Oficina d’Atenció al Soci.Us hi esperem!\nACTUALITAT AL GYMLAIETÀ\nUs comuniquem que el GymLaietà incorpora des d’ahir mateix noves Activitats Dirigides:\nFIT RACKET: activitat específica per als amants del tennis i del pàdel destinada a millorar la seva preparació física i prevenció de lesions\nCIRCUIT TRAINER: classe d’alta intensitat on es treballa en estacions de força i resistència.\nSTYLE: classe de mitja-alta intensitat on es treballen coreografies de diferents ritmes llatins (reggaeton, samba, cumbia, salsa, etc)\nABDO EXTREME 30′: treball de tonificació dels principals músculs: abdominals, esquena i glutis\nCROSS EXTREM: activitat d’alta intensitat on es treballa la força\nBALLS DE SALÓ: conjunt de balls en parella on es treballen ritmes com tango, vals, bachata, salsa, etc.\nDANCE LINE: tipus de ball on els participants es col·loquen en línia\nCOUNTRY: tipus de ball sobre la base del DanceLine\nA més, ja podeu gaudir cada dimarts i dijous a les 14 hores i a la nostra Sala de Fitness, sessions de 30′ de pilates i abdominals.\nI a partir d’octubre classes d’Spinning a les 7:30 hores del matí.\nPodeu consultar el nou horari del mes de setembre aqui.\nVine a provar les noves activitats i posa’t en forma amb nosaltres!\nEntrades exclusives per al Club Laietà\nUs recordem que el nostre Club, ha estat un dels seleccionats per poder oferir a tots els nostres usuaris i usuàries descomptes per a la propera Copa Davis que es jugarà a Madrid entre el 25 de novembre i el 5 de desembre de 2021.\nEs tracta de 2 promocions amb les que tindreu una oportunitat única i inoblidable d’assistir a aquest magnífic esdeveniment esportiu i social.\nPreu de 5€ per al partit inaugural entre Canadà i Suècia (25 novembre a les 16 hores)\n15% de descompte per a qualsevol partit de la Copa Davis (del 25 de novembre al 5 de desembre)\nPer poder activar aquests descomptes haureu d’entrar a la pàgina web de la Copa Davis i introduir el codi CLUBLAIETA quan compreu les vostres localitats.\nSi sou fans del tennis no us ho perdeu!\nSi voleu veure el Cartell oficial de la Copa Davis feu click aquí.\nSi si voleu veure el del Partit Inaugural feu click aquí aquí.


L'ASSASSINAT DEL PROFESSOR DE MÚSICA. SIERRA I FABRA, JORDI. Libro en papel. 9788448927684 La caixa d'eines\nEl professor de música, en Gustau Vallbona, ha estat segrestat. La Irene, en Robert i l?Antoni són els alumnes designats pel criminal per resoldre les pistes d?un macabre joc que servirà per salvar la vida del professor. Només tenen temps fins a les dues del migdia, i els esperen diverses proves i endevinalles relacionades amb el món de la música que hauran de resoldre. També hauran de posar en pràctica els seus coneixements de solfeig i d?història de la música i hauran de fer servir el sentit comú per arribar a temps i evitar el desastre.


Abertis porta als tribunals el Ministeri de Foment per l'AP-7 - Empordà\nAbertis porta als tribunals el Ministeri de Foment per l'AP-7\nL'empresa reclama 769 milions d'euros com a compensació per la reducció del trànsit durant la crisi\nAbertis ha presentat un recurs contenciós administratiu davant del Tribunal Superior de Justícia de Madrid davant la negativa del ministeri de Foment a pagar al grup una compensació econòmica per la reducció del trànsit rodat a l'autopista AP-7 durant la crisi. Concretament, la concessionària Acesa -que forma part del grup- reclama 796 milions d'euros a l'Estat. Abertis s'ha decidit a portar els tribunals l'afer després que al juny el ministeri de Foment desestimés el recurs d'alçada interposat per la companyia. A més, també ha presentant davant la Delegació del Govern una sol·licitud d'interpretació formal del contracte concessional i en concret del decret del 2006 sobre la garantia de trànsit.\nA través del comunicat de presentació de resultats, Abertis ha defensat que la companyia disposa de "suficients dictàmens jurídics que avalen la seva posició". La companyia defensa que la compensació econòmica per reducció de trànsit està recollida en un reial decret del 2006 i a més va ser "confirmada en el seu dia per diversos estaments tant del ministeri de Foment com del ministeri de Justícia".\nTot i que Abertis està convençut que els tribunals els donaran la raó, l'empresa ha fet una provisió de 769 milions d'euros per "prudència comptable". Aquest import, segons la companyia, cobriria el saldo total acumulat per garantia de trànsit fins al juny del 2015 en el tram de l'AP-7 gestionat per Acesa, entre la Jonquera i Salou.